Damir Jelić godinama je kao gradonačelnik vodio dužnosnike, direktore gradskih tvrtki, pročelnike i ravnatelje škola i ustanova na duhovnu obnovu u samostan kod Buškog jezera u Hercegovini, no ovaj kontinuitet je s dolaskom na mjesto predsjednika HDZ-a Karlovačke županije i župana uzdignuo na daleko viši nivo. Naime, narednog vikenda pod njegovim vodstvom u Međugorje putuje čak 2.300 HDZ-ovaca iz Karlovačke županije.buđ

Karavana za Hercegovinu

Sadržaj se nastavlja...

Iako smo još jutros od HDZ-a zatražili objašnjenje kako je do došlo do ovako masovnog puta na hodočašće, odgovor nismo dobili, kao niti izjavu Damira Jelića koju smo zatražili.

Uglavnom, HDZ-ova karavana s više od 40 autobusa kreće uz petak 9. studenog a tamo će boraviti do nedjelje. HDZ-ovci će tako pristojno popuniti i hercegovačke hotele i privatne smještaje, a s obzirom na tako velik broj sudionika sigurno je za ovaj pothvat potrebna i dobra logistička potpora.

Dani bez HDZ-a

Ovakav događaj izgleda nije mogao promaći duhovitom političkom aktivistu Nikoli Badovincu koji je napravio i Facebook event naziva "Dani bez članova HDZ-a u gradu Karlovcu". Pritom je pozvao na dijeljenje ove objave.

- Podijelite ovaj rijedak događaj. Neka i vaši prijatelji saznaju za ove veličanstvene dane koje bi bilo šteta propustiti, piše Badovinac.

KAportal.hr